Nr. C 16/12 De Europæiske Fællesskabers Tidende 20. 1. 89 
Forslag til Rådets tredje direktiv om indbyrdes tilnærmelse af medlemsstaternes lovgivning om 
ansvarsforsikring for motorkøretøjer 
KOM(88) 644 endelig udg. — SYN 165 
(Forelagt af Kommissionen den 23. december 1988) 
(89/C 16/05) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 100 
a, 
under henvisning til forslag fra Kommissionen, 
i samråd med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Ved Rådets direktiv 72/166/EØF ('), senest ændret ved 
direktiv 84/5/EØF (2), har Rådet vedtaget bestemmelser 
om tilnærmelse af medlemsstaternes lovgivning om 
ansvarsforsikring for motorkøretøjer og kontrollen med 
forsikringspligtens overholdelse; 
i henhold til artikel 3 i direktiv 72/166/EØF skal 
medlemsstaterne træffe alle formålstjenlige foranstalt­
ninger for at sikre, at erstatningsansvaret for motorkøre­
tøjer, hjemmehørende i det pågældende land, er dækket 
af en forsikring; der træffes inden for rammerne af disse 
foranstaltninger bestemmelse om, hvilke skader der 
dækkes, samt om forsikringens nærmere vilkår; 
ved direktiv 84/5/EØF blev forskellene mellem beløbs­
rammerne og vilkårene for de lovpligtige ansvarsforsik­
ringer i medlemsstaterne mindsket betydeligt; 
der består dog stadig betydelige forskelle med hensyn til 
sådanne forsikringers dækningsomfang; 
en fjernelse af disse forskelle ved indførelse af en 
bestemmelse om, at personer, der lider skade ved uheld 
forvoldt af motorkøretøjer, behandles på samme måde, 
uanset hvor i Fællesskabet uheldet findet sted, vil yderli­
gere lette oprettelsen af det fælles marked og dets funk­
tion; 
der er navnlig lakuner i den i visse medlemsstater 
gældende lovpligtige forsikringsdækning af passagerer i 
motorkøretøjer; for at beskytte denne særligt sårbare 
kategori af potentielle skadelidte bør sådanne lakuner 
udfyldes; det er nødvendigt at fjerne usikkerhed med hensyn til 
anvendelsen af artikel 3, stk. 2, første led, i direktiv 
72/166/EØF; alle lovpligtige forsikringer for motorkø­
retøjer skal dække hele Fællesskabets territorium og 
inden for rammerne af en enkelt præmie sikre den mini-
mumsdækning, som er foreskrevet i samtlige medlems­
stater; 
i henhold til artikel 1, stk. 4, i direktiv 84/5/EØF skal 
hver medlemsstat oprette eller godkende et organ, som 
skal yde erstatning til personer, der lider skade ved 
ulykker forvoldt af uforsikrede eller ukendte køretøjer; 
denne bestemmelse griber dog ikke ind i medlemssta­
ternes ret til at tillægge eller undlade at tillægge dette 
organs intervention en subsidiær karakter; 
i tilfælde af et uheld forvoldt af et uforsikret køretøj skal 
skadelidte i medlemsstaterne godtgøre, at den ansvarlige 
part er ude af stand til eller nægter at yde erstatning, før 
han kan gøre krav gældende over for organet; organet 
har bedre muligheder for at rejse krav mod den ansvar­
lige part end skadelidte; organet bør derfor ikke kunne 
påberåbe sig sin subsidiære karakter i dette tilfælde, men 
bør i første omgang yde erstatning til skadelidte; 
opstår der en tvist mellem ovennævnte organ og et 
ansvarsforsikringsselskab om, hvem af dem der skal yde 
erstatning til skadelidte, bør medlemsstaterne for at 
undgå forsinkelse i udbetalingen af erstatningen til 
skadelidte, pålægge enten organet eller forsikringssel­
skabet at udbetale erstatningen i første omgang i afvent­
ning af tvistens afgørelse — 
UDSTEDT FØLGENDE DIREKTIV: 
Artikel 1 
Med forbehold af artikel 2, stk. 1, andet afsnit, i direktiv 
84/5/EØF skal den i artikel 3, stk. 1, i direktiv 
72/166/EØF og i artikel 1, stk. 1, i direktiv 84/5/EØF 
omhandlede forsikring dække ansvaret for personskader, 
som køretøjet forvolder på andre passagerer end føreren. 
(') EFT nr. L 103 af 2. 5. 1972, s. 2. 
(2) EFT nr. L 8 af 11. 1. 1984, s. 17. I dette direktiv forstås ved »køretøj« et køretøj som defi­
neret i artikel 1, i direktiv 72/166/EØF. 
20. 1. 89 De Europæiske Fællesskabers Tidende Nr. C 16/13 
Artikel 2 
Medlemsstaterne iværksætter de nødvendige foranstalt­
ninger for at sikre, at alle lovpligtige ansvarsforsikringer 
for motorkøretøjer: 
— dækker hele Fællesskabets territorium på grundlag af 
én enkelt præmie, og 
— ud over den dækning, der er foreskrevet i den 
medlemsstat, hvori køretøjet normalt er hjemmehø­
rende, sikrer den minimumsdækning, som er fore­
skrevet i hver af de øvrige medlemsstater, på 
grundlag af førnævnte præmie. 
Artikel 3 
Følgende punktum indsættes som sidste punktum i 
artikel 1, stk. 4, første afsnit, i direktiv 84/5/EØF: 
»Medlemsstaterne må imidlertid ikke tillade, at 
organet gør udbetalingen af erstatning betinget af, at 
skadelidte på en eller anden måde godtgør, at den 
ansvarlige person er ude af strand til eller nægter at 
betale.« Artikel 4 
Med henblik på tilfælde, hvor der opstår tvist mellem det 
i artikel 1, stk. 4, i direktiv 84/5/EØF nævnte organ og 
et ansvarsforsikringsselskab om, hvem der skal yde 
erstatning til skadelidte, udpeger medlemsstaterne en af 
disse parter som ansvarlig for straks og i første omgang 
at yde erstatning til skadelidte. Hvis der i sidste ende 
træffes bestemmelse om, at den anden part skulle have 
betalt hele erstatningen eller en del heraf, skal denne part 
udrede det pågældende beløb til den part, som har udbe­
talt erstatningen. 
Artikel 5 
Medlemsstaterne vedtager de nødvendige bestemmelser 
for at efterkomme dette direktiv senest den 31. december 
1992. De underretter straks Kommissionen herom. 
Artikel 6 
Dette direktiv er rettet til medlemsstaterne.